Niisiis, kui teoreetilised vaidlused olid lõppenud ja esimene pudel veini üllataval moel tühjaks saanud, siirdusime Pääsküla rappa. Õigupoolest nõnda-nimetatud rappa, sest tegu oli täiesti tavalise metsaga. Kööginoad erutusest higiseks muutunud pihkudes, alustasime pingelist seenekorjamist. Hirm oli ka nahavahel, sest mets on ikka metsik paik ja ohtlikud mürgiseened võivad iga põõsa taga luurata.